মিছিলে মিছিলে যখন বাংলাদেশ জাগ্রত, ৪২ বছরের পুরনো কলংক যখন মুছতে দলমত নির্বিশেষে এদেশের মানুষ দাড়িয়েছে, তখন দেশের অন্যতম বড় দল বিএনপির কি করণীয় তা নিয়ে আমার কিছু পর্যবেক্ষন আছে। বিএনপির জন্ম বা দলটির বিকাশ এবং বড়ো হয়ে বর্তমান পর্যায়ে আসা এ ইতিহাসে অনেক প্রশ্নই রয়েছে। প্রমানিত সত্য, প্রত্যক্ষভাবেই এ দলটি স্বাধীনতাবিরোধীদের আশ্রয় দিয়েছে। তবু একটি কথা বিএনপির নীতি নির্ধারকরা সহজভাবে এখন সহজ ভাবেই বুঝতে পারছেন, যুদ্ধাপরাধীদের বিচার এবং শাস্তি এখন আপামর জনতার দাবী। এ জনতাকে শুধু মুক্তিযোদ্ধা বা এদের পরিবার পরিজন বলে বিভাজিত করার উপায় নেই। বিএনপির যুদ্ধাপরাধীদের অংশটি মূল দলের কোন বড় অংশ নয়। আওয়ামী লীগেও যুদ্ধাপরাধীদের নূন্যতম একটি অংশ কিন্তু রয়েছে। সেসব বিতর্ক তুলে এখন বাংলাদেশের দেশপ্রেমিক প্রজন্মকে যে বিভাজিত করার আর যে উপায় নেই, এটি কিন্তু চরম সত্য।